Teofanis Geks

**Teofanis Geks** (; dzimis ) ir bijušais grieķu futbolists, uzbrucējs. Viņš ir bijis labākais vārtu guvējs Grieķijas superlīgā un Bundeslīgā. Viņš bija arī labākais vārtu guvējs 2010. gada pasaules kausa izcīņas kvalifikācijas ciklā Eiropas zonā, gūstot 10 vārtus savas izlases labā.

## Karjera
### Grieķija
Geks profesionālo karjeru sāka savā vietējā klubā *AEL 1964* (*Athletic Union of Larissa 1964*). Pēc trīs gadiem, 2001. gada vasarā, viņš pārcēlās uz klubu *Kallithea*. Viņa pirmajā sezonā klubā *Kallithea* klubam izdevās iekļūt Grieķijas Superlīgā. Geks guva 30 vārtus 87 otrās divīzijas mačos.

#### ''Panathinaikos''
Geks turpināja gūt vārtus, piesaistot lielāku interesi no Grieķijas labākajiem klubiem. Pēc gūtajiem 32 vārtiem 73 mačos Geks 2005. gada ziemas pārtraukumā pārcēlās uz *Panathinaikos*. Šajā klubā viņš turpināja gūt vārtus un kļuva par labāko vārtu guvēju Grieķijas līgā 2005. gadā (17 vārti). Viņš iekļuva nacionālajā izlasē, kur savā debijas mačā ar 2—0 uzvarēja Albāniju. 2004./2005. gadā viņš arī kļuva par Grieķijas Superlīgas labāko vārtu guvēju.

Spēlēdams *Panathinaikos*, Geks guva 23 vārtus 41 spēlē. 2005./2006. gada sezonā Geks pirmo reizi spēlēja UEFA Čempionu Līgā un kļuva par otro labāko vārtu guvēju Grieķu labāko vārtu guvēju sarakstā.

### Vācija
Vācijas 2. Bundeslīgas klubs *Vfl Bochum* jau bija izrādījis interesi par Geku 2006. gada pavasarī, bet *Panathinaikos* par viņu gribēja €1,5 miljonus eiro, kas vācu klubam bija par daudz.

2006. gada vasarā *Panathinaikos* parakstīja līgumu ar grieķu labāko vārtu guvēju Dimitrisu Salpingidi no PAOK Saloniki — viens no iemesliem, kāpēc Geks negribēja noslēgt ilgtemiņa līgumu. Kā daļu no darījuma Geks varētu tikt pārdots klubam PAOK, taču Geks no darījuma atteicās. *Panathinaikos* īpašnieks Jannis Vardinojannis jutās personīgi vainīgs un izīrēja Geku klubam *VfL Bochum*, kas nesen bija pārcēlies uz augstāko divīziju, tikai par 300&nbsp;000&nbsp;€. *VfL Bochum* bija tiesības sezonas beigās nopirkt Geku par 700&nbsp;000&nbsp;€ eiro, ja klubs paliks augstākajā divīzijā.

2006./2007.&nbsp;gada sezonā *VfL Bochum* cīnījās par palikšanu Bundeslīgā, un īsā laikā Geks kļuva par komandas zvaigzni un ļoti iepatikās faniem. Fani viņu sauca par "Grieķu dievu". Treneris Marsels Kollers 2006. gada novembrī viņu raksturoja kā kluba "dzīvības apdrošināšanu", lai klubs izvairītos no izkrišanas no Bundeslīgas, bet arī saglabātu vietu tajā. Geks pabeidza sezonu kā labākais vārtu guvējs, gūdams 20 vārtus.

#### ''Bayer Leverkusen''
2007. gada aprīļa beigās *VfL Bochum* darīja zināmu, ka Geks varētu spēlēt Leverkūzenes "Bayer", sākoties nākamajai sezonai. Transfēra summa nebija uzreiz zināma, jo abi klubi izvēlējās dīvainus piedāvājumus: Leverkūzenes "Bayer" varētu maksāt 700&nbsp;000&nbsp;€ eiro sezonas beigās *Panathinaikos* un, ja *VfL Bochum* varētu izkrist no Bundeslīgas, tad klubs *Bayer* varētu maksāt 1,5 miljonus eiro, bet, ja *Bochum* paliktu Bundeslīgā, tad viņi par Geku saņemtu 4 miljonus eiro. Geka samaksa Leverkūzenes "Bayer" tika novērtēta kā 2 miljoni eiro gadā, četras reizes vairāk, nekā viņš nopelnīja *Bochum*.

Gekas pirmā spēle Leverkūzenes "Bayer" bija draudzības spēle, kurā *Bayer* vinnēja 15—1; Geks guva 7 no tiem. Bija daudzsološs starts Leverkūzenes "Bayer" un iespēja kļūt tajā par labāko vārtu guvēju 2007./2008.&nbsp;gada Bundeslīgas sezonā, taču Geks vairāk atradās uz rezervistu soliņa nekā uz laukuma. Tad sekoja komandas biedra Dmitrija Buļkina trauma, un Geks viņu aizvietoja starta vienpadsmitniekā un pamazām sāka gūt vārtus: trīs vārti trijās spēlēs.

### Anglija
#### Īre ''Portsmouth FC''
2009. gada 2. februārī Geks tika izīrēts Portsmouth FC līdz atlikušās sezonas beigām. Geks klubā nebija aizvadījis nevienu spēli, viņš sāka kritizēt treneri un teica, ka pametīs klubu, bet 2009. gada 11. aprīlī viņš beidzot aizvadīja savu pirmo spēli; kad spēlē bija atlikusi viena minūte, ko spēlēt, viņš nomainīja Džermainu Penantu. Viņa izīrēšanas periods tika pārtraukts 2009. gada 21. maijā, divas nedēļas agrāk, nekā bija paredzēts, jo viņš atteicās spēlēt pret *Sunderland AFC.* Tad viņš atgriezās atpakaļ Leverkūzenes "Bayer".

### Atpakaļ uz Vāciju
#### Atgriešanās Leverkūzenes ''Bayer''
2009. gada vasarā Geks atgriezās Leverkūzenes "Bayer" un Eiropas zonā kļuva par labāko vārtu guvēju Pasaules kausa 2010 kvalifikācijas ciklā. Konkurējot ar Stefanu Kīslingu, Erenu Derdijoku un Patriku Helmesu, Geks nespēja sevi pierādīt, jo nebija spēlējis, un pēc pusgada pameta klubu.

#### Īre Berlīnes ''Hertha''
2009. gada 17. decembrī Leverkūzenes "Bayer" izīrēja Geku uz pusgadu Berlīnes "Hertha". Geks jau savā pirmajā spēlē bumbu raidīja vārtos, kad viņa komanda viesos 2009. gada 16. janvārī ar 0—3 uzvarēja Hannover 96 komandu. Neskatories uz daudzsološo startu, viņa komanda 2009./2010. gada sezonā turpināja cīnīties tabulas lejasgalā. Geka vislabākā spēle bija 2010. gada 21. martā, kad viņš guva hettriku pret Vācijas čempioni WfL Wolfsburg. *Hertha* zaudēja tiesība spēlēt augstākajā līgā, un Geks tajā guva 6 vārtus 17 spēlēs.

#### Frankfurtes ''Eintracht''
2010. gada 19. maijā Geks noslēdza līgumu uz diviem gadiem ar Frankfurtes "Eintracht".Pašlaik Geks kluba labā ir guvis 13 vārtus 15 spēlēs.

## Internacionālā karjera
Gekas palīdzēja savai valstsvienībai iekļūt UEFA Euro 2008. Pasaules kausā 2010 viņš palīdzēja komandai izcīnīt pirmo uzvaru. Geks ir arī piektais visu laiku labākais vārtu guvējs Grieķijas futbola izlasē. 2010. gada 9. septembrī Geks oficiāli paziņoja, ka aizies no nacionālās izlases "īpašu apstākļu dēļ" komandā, kā viņš minēja. Teofanis Geks bija trešais spēlētājs aiz Sotira Kirgijaka un Joanna Amanatida, kurš pameta izlasi pēc trenera Oto Rehāgela aiziešanas.

### Internacionālie vārti

## Panākumi
* Grieķijas Superlīgas labākais vārtu guvējs 2004—05
* Bundeslīgas labākais vārtu guvējs 2006—07
* Labākais vārtu guvējs 2010. gada pasaules kausa kvalifikācijas ciklā Eiropas zonā

## Personīgā dzīve
Neilgi pirms 2008. gada futbola čempionāta viņa sievai Vasso piedzima dvīņi — Nikolaos un Mikaela-Lamprini.

## Ārējās saites

* http://news.bbc.co.uk/sport1/hi/football/teams/p/portsmouth/7864109.stm
* "Gekas 'unhappy' at Portsmouth" 
* https://web.archive.org/web/20100826023958/http://contra.gr/Soccer/Germany/Bundesliga/Eindracht/274049.html
* https://web.archive.org/web/20100916070940/http://football.uk.reuters.com/leagues/european/news/2010/09/09/LDE6881JW.php
* http://www.bayer04.de/b04e/en/_site_index.aspx
* Article in German sports magazine Kicker 
* Career statistics at fussballdaten.de 
* Portsmouth FC profile